Vaux-sur-Morges

Vaux-sur-Morges estas komunumo en la distrikto Morges en Kantono Vaŭdo, Svislando. Ĝi havis 175 loĝantojn je la 31-a de decembro 2012.

 Geografio 
La komunumo Vaux-sur-Morges situas en la Vaŭda Mezlando proksimume 3,5 kilometrojn nordokcidente de la distriktĉefurbo Morges sur monteta tavolo super la valo de la rivero Morges, kiu formas la sudokcidentan komunumlolimon. La komunumo konsistas el la setlejoj Chantemerle, Grand Vaux, La Vuachère, Maison Rouge, Petit Vaux, kaj diversaj izolitaj bienoj kaj domgrupoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,10 km², de kiuj 9,5% estas kovritaj de arbaro, 77,6% servas por agrikulturo kaj 10,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Vaux-sur-Morges limas en nordo kaj oriento al Echichens, en sudo al Vufflens-le-Château, en sudokcidento al Bussy-Chardonney, en okcidento al Reverolle, kaj en nordokcidento al Clarmont.

 Trafiko 
Vaux-sur-Morges situas flanke de la gravaj trafikvojoj. Tra la komunumo pasas konekta vojo de Monnaz al Clarmont. La plej proksima alveturejo al la svisa aŭtovojo A1 situas proksimume 4 kilometrojn sude de la komunumo apud Morges. Pere de la poŝtaŭtolinio de Morges al Apples la komunumo estas konektita al la publika transportreto.

 Historio 
La unua dokumenta mencio de Vaux-sur-Morges datiĝas el la jaro 1202 kiel terra de Vallibus. La komunumo estis fondita en la jaro 1798 post la Helveta Revolucio per kunigo de la vilaĝoj Grand-Vaux kaj Petit-Vaux al la komunumo Vaux, kiu en la jaro 1920 por distingi ĝis de aliaj samnomoj lokoj al Vaux-sur-Morges. Vaux apartenis dum mezepoko al la Senjorujo Monnaz kaj apartenis sub la berna regado de 1539 ĝis la Helveta Revolucio de 1798 al la Voktejo Morges kaj poste al la samnoma distrikto.Fonto: François Béboux: Vaux-sur-Morges en Historia Leksikono de Svislando (2011-12-12)

 Vidu ankaŭ 
 Aliaj lokoj kun la nomo Vaux

 Notoj kaj referencoj 


 Eksteraj ligiloj 

 Oficiala retejo de la komunumo Vaux-sur-Morges